stanford-oval/wikipedia huggingface dataset:
Petri Mäkilä

| Petri Mäkilä> Henkilötiedot |
| --- | --- |
Syntynyt: 1967–1968
Kansalaisuus:  suomalainen
Ammatti:  pastori, toimittaja
Uskonnollinen kanta:  helluntaiherätys
Toimittaja
Maa:  Suomi
Media:  lehdistö
Koulutus:  teologian maisteri
Tutkinnot:  Helsingin yliopisto
Lehti:   Ristin Voitto (2018–2022) 
Petri Mäkilä (s. 1967) on suomalainen helluntailainen pastori ja toimittaja. Koulutukseltaan Mäkilä on teologian maisteri. Mäkilä toimii syksystä 2022 lähtien Espoon helluntaiseurakunnan johtavana pastorina. Aikaisemmin Mäkilä on toiminut helluntaiseurakuntien viikkolehti Ristin Voiton ja Aikamedian lehtien päätoimittajana sekä Helsingin Lähetysseurakunnan johtavana pastorina vuosina 2014–2016. Ennen Aikamediaa Mäkilä on toiminut lähetyspastorina Patmos Lähetyssäätiössä sekä vuonna 2018 Suomen Evankelisen Allianssin puheenjohtajana.
Teokset

Jumalan sana: inspiroitu ja erehtymätön.  Helsinki:  Kuva ja Sana, 2010.  ISBN 978-951-585-241-0.
Helluntailainen: klassisen helluntailaisuuden teologinen ihmiskäsitys.  Helsinki:  Kuva ja Sana, 2010.  ISBN 978-951-585-240-3.
Da Vinci -koodi : opas elokuvan maailmaan.  Helsinki:  Kuva ja Sana, 2006.  ISBN 951-585-160-2.
P-15 Termit

| P-15 Termit |
| --- | --- |
 P-15 termit, joka tunnetaan Naton piirissä nimellä SS-N-2 Styx
Tyyppi:  meritorjuntaohjus
Valmistushistoria
Suunnittelija:  MKB Raduga
Valmistusmaa:   Neuvostoliitto
Käyttöönotto:  1960
Ohjus
Massa:  2 300–2 600 kg (riippuen versiosta)
Räjähdysaineen massa:  454 kg
Huippunopeus:  Mach 0,9
Kantomatka:  45–100 km (riippuen versiosta)
Maalinhaku:  Tutka
Projektin 205U "OSA-II" -ohjusvene kantaa neljää P-15 Termit -ohjusta. Suomen merivoimien käytössä alukset nimettiin Tuima-luokan ohjusveneiksi.
P-15 Termit (Nato-raportointinimi SS-N-2 Styx, GRAU 4K40) on 1955–1960 Neuvostoliitossa KB Radukassa kehitetty meritorjuntaohjus.
Neuvostoliiton voimakkaan meritaisteluohjus-kehitystyön pääsyy oli sen selvästi länsivaltoja heikompi laivasto. Kiinnostusta lienee lisännyt myös juuri toisessa maailmansodassa lyödyn Saksan sodanaikainen edistyksellinen ohjusteknologia. Ohjus otettiin palveluskäyttöön 1960.
Ennen P-15:tä käyttöön olivat jo tulleet laivoihin sijoitettu, lyhytikäiseksi jäänyt KSŠtš (КСЩ) (SS-N-1 Scrubber), Tu-16-pommittajien kuljettama KS-1 Kometa ja P-6 (SS-N-3 Shaddock).
Tekniset tiedot

Ohjuksen lähtömoottori on kiinteäajoaineinen. Varsinainen lentomoottori käyttää nestemäistä polttoainetta, kerosiinia ja typpihappoa, jonka avulla ensimmäinen 2 300 kg:n painoinen malli saavuttaa kohteen 45 kilometrin etäisyydeltä ja kantaa mukanaan 454 kg:n panssarinläpäisevän onteloräjähteen. Myöhemmät kehitysversiot nostivat massan 2 600 kg:n ja kantaman jopa sataan kilometriin. Termit on aliääninen ohjus, nopeuden ollessa suurimmillaan 0,9 Mach.
Ohjuksen hakupäänä oli ensimmäisessä versiossa tutka, jonka lähetin käynnistyi ammuttaessa asetetun, hyrräkompassin varassa tapahtuneen, autonomisen lennon ajan jälkeen. Ohjus hakeutui lähimpään tutkan keilassa olevaan maaliin.
Ohjusta kehitettiin edelleen ja vuonna 1965 käyttöön otettiin versio P-15U (SS-N-2b), joita asennettiin Osa-II-ohjusveneisiin. Aluksia valmistettiin yli 400 kappaletta. Vuonna 1972 otettiin käyttöön P-15M (SS-N-2c), jossa oli kehittyneempi hakupää ja uusi turvallisempi polttoaine.
Kiina sai ohjusteknologian 1959 ja alkoi rakentaa omia ohjuksia 1974. Kiinalaisvalmisteisten Termitiin perustuvien ohjusten Nato-nimikkeet ovat CSS-C-2 Silkworm/Sea Eagle ja CSS-C-3 Seersucker/Silkworm. Ominaisuuksiltaan ne vastaavat hyvin pitkälti Termitiä. Näitä ohjuksia käytettiin erityisesti Iranin–Irakin sodassa ja Persianlahdella muutenkin, esim. yhdysvaltalaisia aluksia vastaan.
Historiaa

Termit on ensimmäinen meritaisteluohjus, jolla on taistelussa upotettu isompia aluksia. Kuuden päivän sodan jälkimainingeissa lokakuussa 1967 egyptiläiset 183R-ohjusveneet ampuivat neljä ohjusta kohti Israelin merivoimien hävittäjä Eilatia. Lähestyvät ohjukset havaittiin aluksella kuitenkaan kykenemättä vastatoimiin. Kaksi tai kolme ohjuksista osui Eilatiin upottaen sen.
Jom kippur -sodassa ohjuksen käyttö jatkui, arabiliittouman ampuessa niitä useita kymmeniä, saavuttamatta kuitenkaan yhtä merkittävää menestystä. Vuoden 1973 Latakian taistelussa israelilaiset pystyivät hämäämän ohjuksia tutkahäirinnällä ja ilmaan laukaistavalla metallisilpulla (engl. chaff). Israelilaiset upottivat kolme syyrialaisten ohjusvenettä.
Vuonna 1971 Intia käytti Termitejä Pakistanin laivastoa vastaan upottaen hävittäjä Khaibarin sekä pienempiä aluksia.
Termit ja sen kiinalaiset kopiot olivat käytössä molemmilla osapuolilla Irakin ja Iranin välisessä sodassa 1980–1988.
Termit oli käytössä Suomen merivoimien Tuima-luokan ohjusveneissä nimikkeellä Meritorjuntaohjus 66 (MtO 66). Veneet rakennettiin Neuvostoliitossa 1974–1975. Ohjusjärjestelmän vanhennuttua 1990-luvun alussa, eikä enää vastatessa nykyisiä tarpeita, siitä luovuttiin ja veneet muunnettiin miinaveneiksi.
Aiheesta muualla

Wikimedia Commonsissa on kuvia tai muita tiedostoja aiheesta .
Neuvostoliiton ja Venäjän mereltä laukaistavat ohjukset Nato-koodein
SS-N-1 Scrubber |
SS-N-2 Styx |
SS-N-3 Shaddock |
SS-N-4 |
SS-N-5 Sark |
SS-N-6 Serb |
SS-N-7 Starbright |
SS-N-8 Sawfly |
SS-N-9 Siren |
SS-N-12 Sandbox |
SS-N-13 |
SS-N-14 Silex |
SS-N-15 Starfish |
SS-N-16 Stallion |
SS-N-17 Snipe |
SS-N-18 Stingray |
SS-N-19 Shipwreck |
SS-N-20 Sturgeon |
SS-N-21 Sampson |
SS-N-22 Sunburn |
SS-N-23 Skiff |
SS-N-25 Switchblade |
SS-N-26 Strobile |
SS-N-27 Sizzler |
SS-30
Paavo Pelkonen

Paavo Matti Ilmari Pelkonen  (s. 1948) on suomalainen metsätieteilijä. Hän on ollut Joensuun yliopiston, myöhemmin Itä-Suomen yliopiston, luonnontieteiden ja metsätieteiden tiedekunnan energiapuu- ja turvetuotannon professori 1985–2011. Hän oli yliopiston rehtori 1990–1998. Hänen tutkimuskohteitaan ovat olleet fotosynteesi ja metsäpuiden pakkasenkestävyys. Hänestä tuli vuonna 2010 Suomen Metsäyhdistyksen puheenjohtaja, ja hän on Metsäntutkimuslaitoksen johtokunnan sekä Suomen Akatemian biotieteiden ja ympäristöntutkimuksen puheenjohtaja sekä Maailman metsäopetusjärjestön varapuheenjohtaja.
Olli Orrenmaa

Olli Matti Sakari Orrenmaa on suomalainen laulaja, säveltäjä ja sanoittaja.
Orrenmaa on vuosikymmenten mittaan tehnyt huumoripitoisia trubaduurikeikkoja ja duokeikkoja Jokke Kydön kanssa erityisesti Vaasan seudulla ja menestynyt muun muassa Tapsan tahtien ja Seinäjoen Tangomarkkinoiden lauluntekokilpailuissa.
Varsinaisen työuransa Orrenmaa teki radiotoimittajana Yle Pohjanmaassa. 2000-luvulla hän on lukenut äänikirjoiksi muun muassa Matti Röngän ja Jarkko Sipilän teoksia.
Diskografia

”Etelän nainen” / ”Reissumiehen maski” (vinyylisingle, 1979, Manus)
Aamun lintu (C-kasetti, 1991, Sound Cat)
”Aamunlintu” / ”Sateenkaaren tälle puolen” (vinyylisingle, 1991, Sound Cat)
Tiimalasi (albumi, 1997, Selecta)
”Sata tähteä” (cd-single, 2006, Selecta)
”Tein viinin ja laulun” (cd-single, 2007, Selecta)
Lamantappolaulut (albumi, 2010, Kevytlevyte)
”Me heinäpellolla halattiin” (cd-single, 2010, Manus)
”Joka  päivälle on oma laulu” (cd-single, 2016, Kevytlevyte)
Aiheesta muualla

Olli Orrenmaan esitystuotanto Suomen äänitearkistossa (1901–1999)
Olli Orrenmaan YouTube-kanava
Pac-Man Championship Edition

| Pac-Man Championship Edition |
| --- | --- |

Kehittäjä:  Namco Bandai
Julkaisija:  Namco Bandai
Jakelija:  Google Play ja App Store
Suunnittelija:  Tōru Iwatani
Julkaistu:   6. kesäkuuta 2007  6. kesäkuuta 2007  6. kesäkuuta 2007
Lajityyppi:  Toimintapeli
Pelimuoto:  Yksinpeli
Alusta:  Xbox 360
Jakelumuoto:  kiintolevy, DVD-9
Lisää peliartikkeleitaVideopelien teemasivulla
Infobox OK  : 
Pac-Man Championship Edition (Pac-Man C.E.) on viimeisin Pac-Man-pelityypin peli. Peli on alkuperäistä Pac-Maniä muistuttava peruspelitoiminnoiltaan, eli keltainen pyöreä pelihahmo tyhjentää labyrintteja syömällä labyrintin käytävillä olevia elementtejä. Pelihahmon tulee vältellä neljää haamua. Voimapellettejä syömällä pelihahmo voi hetken ajan syödä haamuja.
Eroavuudet Pac-Manistä

HD-grafiikan ja Live-tuloslistojen lisäksi peli eroaa muun muassa seuraavilla tavoilla perinteisestä Pac-Manistä:
pelissä on vähenevä aika, jonka puitteissa pelaajan tulee syödä mahdollisimman paljon syötäviä elementtejä ja pysyä hengissä loppuun asti
pelihahmo syntyy uudelleen kuolinpaikkaansa, alkuperäisessä Pac-Manissä hahmo syntyy aina samaan paikkaansa
lisäelämän saa 20 000 pisteen välein, ei 10 000 pisteen jälkeen yhden kerran
jokainen labyrintti on jaettu kahteen osaan, joista toisen erikoiselementin syömällä toiselle puolelle tulee uusi labyrintti
syötävien elementtien arvo kasvaa pelin edetessä
voimapelletin voi syödä ennen edellisen vaikutuksen loppua
haamu Pinky on vaarallisempi kuin aiemmissa Pac-Maneissa
pelissä on muutamia lisäerikoiselementtejä, kuten avaruusaluksia ja kruunu
Pelin saatavuus

Peli on ladattavissa vain Xbox 360:lle Xbox Live Marketplacelta hintaan 800 Microsoft Points. Peli on myös Arcade-pelille harvinaisesti saatavilla levyllä. Feeding Frenzy on yksi viidestä pelistä Xbox Live Arcade Compilation Discillä. Muut ovat Boom Boom Rocket, Luxor 2, Feeding Frenzy ja UNO.
Saavutukset

Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan helpoksi tai helpohkoksi keskitasoksi.
Prinsessa 65

Prinsessa 65 on Seppo Närhen esittämä käännöskappale, joka on hänen tuotannostaan ehkä tunnetuin. Kappaleen ovat säveltäneet Neil Sedaka ja Howard Greenfield nimellä ”Queen of 1964”. Suomalaisen sanoituksen teki Hector. Kappale julkaistiin 1975 kantrihenkisellä albumilla Närhi sekä singlellä ”Prinsessa -65” / ”Kuukoira” (Hi-Hat HIS 1005). ”Kuukoira” on versio Cat Stevensin kappaleesta ”Moonshadow” ja senkin suomalaiset sanat ovat Hectorin tekemät.
Soittajina ”Prinsessa 65” -kappaleella olivat muun muassa Nono Söderberg, Ronnie Österberg, Kaj Westerlund, Heikki Virtanen ja Nappi Ikonen.
”Prinsessa 65” kertoo bändäreistä, jotka pyrkivät bändien keikkabusseihin ja soittajien tuttavuuteen.
Pohjoinen maakunta (Sierra Leone)

| Pohjoinen maakunta |
| --- | --- |
 Sijainti
Valtio:   Sierra Leone
Hallinto:  
 – hallinnollinen keskus:  Makeni
Pinta-ala:  35936 km²
Väkiluku (2015):  2 508 201
 – väestötiheys:  70 as./km²
Lyhenteet:  
 – ISO 3166:  ISO 3166-2 koodi: SL-N
Pohjoinen maakunta on Sierra Leonen hallinnollinen alue. Sen pinta-ala on 35 936 km² ja asukasluku 2 508 201 (VL2015). Alueella asui tuolloin 35,4 prosenttia Sierra Leonen väestöstä. Pohjoisen maakunnan hallinnollinen keskus on Makeni.
Piirikunnat

Maakunta on jaettu viiteen piirikuntaan, jotka ovat:
Bombalin piirikunta, keskus Makeni
Kambian piirikunta, keskus Kambia
Koinadugun piirikunta, keskus Kabala
Port Lokon piirikunta, keskus Port Loko
Tonkolilin piirikunta, keskus Magburaka
Nokia Lumia 920

| Nokia Lumia 920 |
| --- | --- |
 Musta Lumia 920 ja Caledos Runner -sovellus.
Valmistaja:  Nokia Microsoft Mobile
Julkaistu:  22.11.2012
Käyttöverkot:  GSM 850/900/1800/1900, WCDMA 850/900/1900/2100, LTE 800/900/1800/2100/2600
Mitat:  130,3 × 70,8 × 10,7 mm
Paino:  185 g
Näyttö:  114 mm (4,5") kapasitiivinen IPS WXGA LCD PureMotion HD+ näyttö
Näytön kuvatarkkuus:  1280 × 768
Värien lukumäärä:  16,7 miljoonaa
Suoritin:  1,5 GHz Snapdragon S4 tuplaydinsuoritin
Muisti:  32 Gt Flash, 1 Gt RAM
Kamera:  8,7 megapikseliä, Carl Zeiss Tessar -objektiivi, PureView-tekniikka, optinen kuvanvakain, lyhytpulssinen LED-kaksoissalama, etukamera 1,3 megapikseliä, 1080p-videokuvaus takana, 720p edessä, 30 kuvaa sekunnissa
Radio:  FM-radio (GDR2-ohjelmistopäivityksellä)
Musiikkisoitin:  Nokia Musiikkikauppa, Nokia Mix Radio
Valmiusaika:  460 tuntia
Puheaika:  18,6 tuntia 2G ja 10,8 tuntia 3G
Käyttöjärjestelmä:  Windows Phone 8
Tiedonsiirto:  HSPA+ (3G), EDGE/EGPRS (2G), FD-LTE (4G), HSUPA (3G), GSM (2G), HSDPA (3G), WCDMA (3G), Dual Transfer Mode (2G)
Liitännät:  Micro-USB 2.0 ja 3,5 mm audioliitin
Infobox OKNimi-testi OK: 
Nokia Lumia 920 on Microsoft Mobilen valmistama älypuhelin. Sen julkisti Nokia 5. syyskuuta 2012 New Yorkissa. Se on myös ensimmäinen 4G-verkossa toimiva puhelin Suomen markkinoilla. Alkuvuodesta 2013 sitä seurasivat Lumia 820- ja Lumia 620 -mallit.
Ominaisuudet > Materiaalit

Lumia 920 on saatavilla neljässä eri värissä: keltaisena, punaisena, valkoisena ja mustana. Puhelimen materiaalina on polykarbonaatti. Koska polykarbonaatti on läpivärjättyä, naarmut tai kolhut eivät kuluta väriä pois. Puhelimen painikkeet puolestaan ovat keraamista sirkonia,selvennä joka kestää naarmuja ja kosteutta alumiinisia painikkeita paremmin. Lumia 920 ei sisällä haitallisia BRF- tai rFR-materiaaleja, eikä PVC-muovia. Tuotteen pinta on nikkelitön ja puhelimessa käytetään kierrätysmetalleja. Pakkaus on valmistettu uusiutuvista materiaaleista, jotka ovat 60-prosenttisesti kierrätysmateriaaleja. Pakkaus on myös täysin kierrätettävä ja sen koko on minimoitu suhteessa puhelimen kokoon.
Ominaisuudet > Näyttö

Näyttömateriaalina Gorilla Glass 2 on korvannut alkuperäisen Gorilla Glassin. Gorilla Glass 2 on noin 20 prosenttia ohuempi, mutta kestää yhtä hyvin iskuja ja naarmuuntumista kuin alkuperäinenkin. Ohuemman lasin ansiosta näyttö on kirkkaampi ja tavallista herkempi, minkä lisäksi herkkyyttä tuo lisää myös Nokian Super Sensitive Touch -tekniikka, joka mahdollistaa puhelimen käytön esimerkiksi talvella hanskat kädessä. Puhelinta on myös mahdollista käyttää muilla esineillä, kuten kuulakärkikynällä, mutta näyttö on kuitenkin suunniteltu niin, ettei se reagoi esimerkiksi taskussa olevaan kynään.
114 mm:n (4,5 tuuman) näyttö käyttää Nokian PureMotion HD+ -tekniikkaa, jossa resoluutio on normaalia  720p resoluutiota korkeampi. Kuvasuhde on 15:9 ja näytössä on 332 pikseliä tuumaa kohti. Näytön kirkkaus on 600 nitiä ja siinä on mahdollisuus suuren kirkkauden tilalle. Lisäksi käytössä on ClearBlack-luettavuusparannuksia auringonvalon heijastuksia varten, sekä asennon-, läheisyyden- ja valontunnistimet. Näyttö kaareutuu myös hienoisesti reunoja kohden, mikä parantaa käytettävyyttä. Yleisesti puhutaan 2.5D-näyttölasista.
Virkistystaajuus näytössä on 60 Hz ja se on ensimmäinen puhelimissa käytetty näyttö, joka pystyy päivittymään 60 kertaa sekunnissa ilman kuvanlaadun heikkenemistä. Esimerkiksi kilpailijoihin Samsung Galaxy S III:een ja iPhone 5:een verrattuna vasteaika on huomattavasti lyhyempi, mikä tarkoittaa paitsi nopeampaa näyttöä myös vähemmän niin sanottua haamukuvaa. MikroPC:n testissä Samsung Galaxy S III:ssa esiintyi haamukuvaa 2,4 kertaa Lumia 920:ta enemmän ja iPhone 5:ssä määrä oli 5,4 kertainen.
Ominaisuudet > Kamera- ja ääniominaisuudet

Puhelimessa on 8,7 megapikselin kamera Carl Zeiss Tessar -objektiivilla ja PureView-teknologialla. Lisäksi Lumia 920 sisältää ensimmäisenä puhelimena maailmassa optisen kuvanvakaimen. Tämä paitsi vähentää kuvien ja videoiden tärähtelyä myös tarjoaa muita älypuhelimia parempia hämäräkuvia. Etu hämäräkuvissa perustuu siihen, että optinen kuvanvakain mahdollistaa jopa viisinkertaisen valon keräämisen kilpailijoihin nähden. Helmikuussa 2013 julkaistussa Gizmodon kameratestissä puhelimen kamera todettiin vertailun parhaaksi älypuhelinkameraksi.
Äänipuolella Lumia 920 tukee jo Nokia 808 PureViewissä ensimmäisen kerran esiteltyä Rich Recording -tekniikkaa. Puhelimessa on kolme mikrofonia ja korkean dynamiikan äänentallennus eli HAAC (High Amplitude Audio Capture), jonka ansiosta äänenlaatu on lähes samaa tasoa kuin CD-levyllä. Särötön äänentallennus onnistuu jopa 140-145 dB:iin asti, kun useimmat muut älypuhelimet yltävät korkeintaan 110 dB:iin. Äänitys onnistuu siis noin neljä kertaa korkeammalla volyymilla kuin perinteisillä mikrofoneilla, mistä on hyötyä esimerkiksi kuvatessa esimerkiksi konserttiolosuhteissa.
Ominaisuudet > Teknisiä yksityiskohtia

Puhelin tukee NFC, WLAN 802.11, Bluetooth 3.0, GPS/A-GPS ja Glonass yhteyksiä. Puhelimessa on 2000 mAh akku. 32 Gt sisäisen muistin lisäksi tarjolla on 7 Gt ilmaista tallennustilaa OneDrive-pilvipalvelussa.
Ominaisuudet > Langaton lataus

Lumia 920 tukee Qi-standardin mukaista langatonta latausta. Lataus käynnistyy, kun laite lasketaan lataustyynylle, tai muun ominaisuutta tukevan lisälaitteen, esimerkiksi JBL:n PowerUp -kaiuttimen, päälle. Myös joissakin kahviloissa ja monilla lentokentillä on langattoman latauksen mahdollistavia latauspisteitä, jolloin puhelimen lataus onnistuu vaivattomasti esimerkiksi matkalla. SSP ja Powerkiss tuovat ilmaisen langattoman latauksen yli 30 eurooppalaiselle lentokentälle, muun muassa Helsingin, Kööpenhaminan, Frankfurtin, Manchesterin, Pariisin ja Málagan lentokentille. Tämän lisäksi Powerkiss on solminut Euroopassa sopimuksen langattoman latauksen kokeilusta valituissa McDonald's-ketjun pikaruokaloissa.
Kestävyys > Pakkasenkestävyys

Lumia 920 toimii ainakin -25 °C lämpötilassa.[lähde? ] Pakkasen kiristyessä näytön suorituskyky, lähinnä siis vasteaika ja kontrasti, heikkenee kuitenkin jossain määrin.
Kestävyys > Kestävyystestit

Phone Buffin kolmiosaisessa testissä Lumia 920 asetettiin pudotus-, naarmuuntumis- ja iskunkestävyyskokeisiin yhdessä Samsung Galaxy S III:n ja iPhone 5:n kanssa. Lumia 920 pärjäsi kokeissa erittäin hyvin kestäen esimerkiksi pudotuksen päänkorkeudelta, kevyet veitsen- ja nuijaniskut, sekä auton yliajon. Puhelin hajosi vasta heitettäessä täydellä voimalla päin betonia. Mukana olleet Samsung Galaxy S III ja iPhone 5 hajosivat vyötärön korkeudelta pudotettaessa.
Kestävyys > Huolto- ja palautusmäärät

Huhtikuussa 2013 Verkkokauppa.com julkisti monien elektroniikkatuotteiden huolto- ja palautusprosentit. Lumia 920:n huolto- ja palautusprosentit jäivät reiluun yhteen. Tämän lisäksi vertailussa edukseen erottui erityisesti HTC One X -puhelin. Applen tuotteilla oli yllättäen muita suurempi palautusprosentti, mutta toisaalta iPhone 5:n huoltoprosentti oli vertailun lippulaivapuhelimista alhaisin. Prosenttien luotettavuuteen saattaa kuitenkin vaikuttaa se, että tilastot sisältävät vain Verkkokauppa.comin kautta huolletut laitteet. Tiedossa ei ole huolletaanko eri malleista ja merkeistä sama osuus myyjäliikkeen ja muiden kanavien kautta.
| Laite | Huoltoprosentti* | Palautusprosentti** |
| --- | --- | --- |
| Lumia 920 | 1,22 % | 1,09 % |
| iPhone 5 | 0,71 % | 5,45 % |
Galaxy S III: 2,10 %
| Galaxy Note II | 0,89 % | 1,49 % |
HTC One X: 1,02 %
* Huoltoprosentti kertoo prosenteissa, miten moni myydyistä tuotteista on huollettu 6 kuukauden aikana.
** Palautusprosentti kertoo prosenteissa, miten moni myydyistä tuotteista on palautettu 6 kuukauden aikana.
Ohjelmisto

Nokia on kehittänyt Windows Phone -laitteille omia ohjelmiaan, joihin kuuluvat muun muassa HERE Maps, Nokia Navigointi, Nokia City-opas, Nokia Julkiset, Offline-kartat, Mix Radio ja Nokia TV. Nokian kartta- ja navigointiohjelmat mahdollistavat karttojen käytön myös offline-tilassa, minkä lisäksi karttojen kattavuus on laajempaa kuin kilpailevilla alustoilla. Nokia TV taas mahdollistaa Yle Areenan, MTV3 Katsomon, Nelosen Ruudun, The Voicen sekä UrhoTV:n ohjelmien seuraamisen suoraan puhelimelta.
Nokian yhteistyökumppanien sovellukset löytyvät laitteista valmiiksi ladattuna. Lisäksi monia muita sovelluksia on ladattavissa Windows Phone Storesta. Kauppapaikka ylitti 150 000 sovelluksen rajan loppuvuodesta 2012, mutta sen valikoima silti selkeästi Google Playta ja Appstorea pienempi.
Ohjelmisto > Ohjelmistopäivitykset

Julkaisuhetkellä Lumia 920:ssä ilmeni erinäisiä ohjelmisto-ongelmia, joita olivat käyttöjärjestelmän satunnainen kaatuilu ja kuvien lievä epäterävyys päivänvalossa. Näihin ongelmiin tuotiin loppuvuodesta 2012 Portico-päivitys, joka tarjosi myös muita pieniä parannuksia. Päivitys on esiasennettuna uusimmissa puhelimissa ja vanhempiin sen voi ladata verkon kautta.
Maaliskuussa 2013 Nokian kehittäjäblogissa tiedotettiin uudesta 1232.5957.1308.00xx päivityksestä, joka parantaa suorituskykyä, vakauttaa näytön toimintaa puheluiden aikana sekä tuo parannuksia näytön automaattiseen kirkkauden säätöön. Portico-päivityksen tapaan uudet puhelimet saavat päivityksen jo tehtaalla ja vanhempiin malleihin se ilmestyy myöhemmin erikseen ladattavaksi.
Alustavasti vuoden 2013 toisella vuosineljänneksellä on tulossa Microsoftin kehittämä GDR2-ohjelmistopäivitys, joka sisältää myös Nokian omia lisäyksiä. Päivityksen myötä tuetuksi tulee Windows Phone 7:stä tuttu FM-radio, joka on Lumia 920:ssä jo rautapuolella tuettuna. Nokia tuo puhelimiin myös MeeGo-pohjaisesta N9:stä tutun näytön herätyksen kahdella napautuksella. Muita Nokian omia parannuksia ovat puhelun hiljentäminen puhelinta kääntämällä ja näytön väriprofiilin säätömahdollisuus.
Vastaanotto

Monet julkisuuden henkilöt, kuten The 69 Eyesin rumpali Jussi 69 ja miljardöörisijoittaja Mark Cuban ovat kehuneet Lumia 920:ta. Puhelin onkin saanut hyvän vastaanoton ja kysyntä on monin paikoin ylittänyt tarjonnan. Esimerkiksi Ruotsin Telia-ketjusta puhelimet myytiin loppuun parissa päivässä ja Ranskassa Lumia 920 nousi vähittäiskauppa Carphone Warehousen myyntilistojen kärkeen. Tarkkoja myyntimääriä Lumia 920:n osalta ei ole julkistettu, mutta esimerkiksi Kiinassa puhelin myi kaksi miljoonaa 5. joulukuuta 2012 ja 5. maaliskuuta 2013 välisenä aikana. Huhtikuussa 2013 se oli maailman myydyin Windows Phone -laite 14 prosentin osuudellaan. Kokonaisuudessaan myyntimäärät ovat kuitenkin olleet iPhone 5:ttä ja Samsung Galaxy S III:a jäljessä, mikä on osaksi seurausta Nokian toimitusongelmista. Toimitusjohtaja Stephen Elop totesikin rajoitetun saatavuuden olevan turhauttavaa.
Vastaanotto > Markkinaosuus

Taulukossa Windows Phone -laitteiden markkinaosuudet huhtikuussa 2013. Windows Phone 7- ja Windows Phone 8 -käyttöjärjestelmien osuudet jakautuivat suhteessa 57/43 Windows Phone 7:n hyväksi. Windows Phone 8:n osuus kuitenkin vahvistuu jatkuvasti.
| Laite | Markkinaosuus |
| --- | --- |
Lumia 920: 14 %
Lumia 800: 14 %
Lumia 710: 13 %
Lumia 610: 11 %
Lumia 820 & 822: 11 %
Lumia 620: 7 %
Lumia 900: 4 %
HTC 8X: 4 %
HTC 8S: 3 %
Muut laitteet: 18 %
Vastaanotto > Suurimmat jälleenmyyjät

Australiassa Lumia 920 on saatavilla Telstralta, ja Optukselta Harvey Norman -jälleenmyyjän kautta.
Kanadassa puhelinta myy Rogers Wireless.
Kiinassa myynnissä on Lumia 920T -malli China Mobilelta.
Yhdysvalloissa Lumia 920 on myynnissä AT&T:n yksinoikeutena.
Isossa-Britanniassa puhelin on myynnissä EE:n (joka toimii T-Mobilena ja Orangena) kautta. EE menetti Ison-Britannian yksinoikeutensa tammikuussa 2013, jonka jälkeen puhelin ilmestyi myös Vodafonen ja 3:n valikoimiin.
Saksassa Lumia 920 on saatavilla kaikilta suurimmilta jälleenmyyjiltä mukaan lukien Vodafone, O2, Deutsche Telekom ja E-Plus.
Tanskassa Lumia 920 löytyy suurimmilta operaattoreilta, kuten TDC, Telia, 3 ja Telenor.
Norjassa puhelin on myynnissä muun muassa Telenorilla, Tele2:lla, TeliaSonera Norwaylla, NetComilla ja Chessilla.
Arvostelut

»Arvostelujen kokonaislinja näyttää selvältä. Puhelin saa yleensä kehuja suuresta näytöstä, kauniista muotoilusta, suorituskyvystä, ohjelmistosta ja Nokian palveluista sekä langattomasta latauksesta. Arvioissa kuitenkin todetaan, että puhelin on suurikokoinen ja paksu verrattuna esimerkiksi Applen uuteen iPhone 5 -malliin. Toinen ongelma on, että Windows Phone -alustan ohjelmatarjonta on kehnompi kuin Android-laitteissa tai iPhonessa. Jos nämä seikat eivät haittaa, Lumiaa pidetään kuitenkin hyvänä ostoksena.» 
(Tietokone-lehti)